รัฐบาลไทย-ข่าวทำเนียบรัฐบาล-ผู้ว่าฯ เมืองกรุงเก่า น้อมนำพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เปิดโครงการพื้นฟูและเสริมสร้างคุณภาพชีวิตประชาชนหลังประสบภัยน้ำท่วม
วันศุกร์ที่ 17 กุมภาพันธ์ 2566
17/02/2566
ผู้ว่าฯ เมืองกรุงเก่า น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เปิดโครงการพื้นฟูและเสริมสร้างคุณภาพชีวิตประชาชนหลังประสบภัยน้ําท่วม
ผู้ว่าฯ เมืองกรุงเก่า น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เปิดโครงการพื้นฟูและเสริมสร้างคุณภาพชีวิตประชาชนหลังประสบภัยน้ําท่วม ด้านการสร้างความมั่นคงทางอาหาร ณ อําเภอภาชี ร่วมกับภาคีผู้นําศาสนา
ผู้ว่าฯ เมืองกรุงเก่า น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เปิดโครงการพื้นฟูและเสริมสร้างคุณภาพชีวิตประชาชนหลังประสบภัยน้ําท่วม ด้านการสร้างความมั่นคงทางอาหาร ณ อําเภอภาชี ร่วมกับภาคีผู้นําศาสนา ภายใต้แนวคิด “จะพัฒนาใครเขา ต้องพัฒนาเราก่อน”
วันนี้ (17 ก.พ. 2566) นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา เปิดเผยว่า จากสถานการณ์อุทกภัยเมื่อช่วงปลายปี 2565 ที่ผ่านมา ส่งผลกระทบให้พี่น้องประชาชนในหลายพื้นที่ได้รับความเดือดร้อน ซึ่งจังหวัดพระนครศรีอยุธยาได้ดําเนินการช่วยเหลือเยียวยาตามระเบียบของทางราชการ เพื่อบรรเทาความเดือดร้อนในเบื้องต้น พร้อมทั้งบูรณาการร่วมกับภาคีเครือข่ายขับเคลื่อนช่วยเหลือประชาชนในระยะยาวอย่างเป็นระบบ โดยมุ่งเน้นให้พี่น้องประชาชนสามารถดําเนินชีวิตได้อย่างเป็นปกติสุขร่วมกับสมาชิกในครอบครัวและชุมชนในพื้นที่
“เมื่อวันที่ 16 ก.พ. 2566 ที่ผ่านมา จังหวัดพระนครศรีอยุธยาได้ดําเนินโครงการฟื้นฟูและเสริมสร้างคุณภาพชีวิตประชาชนหลังประสบภัยน้ําท่วม ด้านการสร้างความมั่นคงทางอาหาร ณ ศูนย์เรียนรู้ โคก หนอง นา พัฒนาชุมชน ระดับครัวเรือนต้นแบบ (HLM) ของนายยงยุทธ นิลรัตน์ หมู่ที่ 10 ตําบลดอนหญ้านาง อําเภอภาชี จังหวัดพระนครศรีอยุธยา โดยได้รับเมตตาจากพระครูสังฆรักษ์กิตติศักดิ์ เจ้าอาวาสวัดทุ่งชาน ร่วมคณะผู้ว่าราชการจังหวัดพระนครศรีอยุธยา พร้อมด้วย นางวัชราภรณ์ รุ่งสาคร ประธานแม่บ้านมหาดไทยจังหวัดพระนครศรีอยุธยา นายทินกร บุญเงิน พัฒนาการจังหวัดพระนครศรีอยุธยา นางสาวอภิสรา เกษอินทร์ นายอําเภอภาชี หัวหน้าส่วนราชการ และภาคีเครือข่ายในอําเภอภาชี ลงพื้นที่เยี่ยมชมศูนย์เรียนรู้ฯ และร่วมทํากิจกรรมเอามื้อสามัคคี เช่น ทําดินพร้อมปลูก เสวียนลดขยะอินทรีย์ เอาใบไม้ไปทําปุ๋ย ปลูกผักสวนครัว และทําน้ํามันงาและน้ํามันมะพร้าวสกัดเย็น เป็นต้น จากนั้นได้เยี่ยมชมการทอผ้าบ้านหนองเครือบุญ กลุ่มเห็ดบ้านหนองเครือบุญ ณ ที่ทําการกลุ่มวิสาหกิจชุมชนทอผ้าบ้านหนองเครือบุญ และแปลงผักของหมู่บ้านและศูนย์ฝึกมีชีวิต ณ ศูนย์ฝึกมีชีวิต ตําบลหนองน้ําใส” ผวจ.พระนครศรีอยุธยา กล่าวในช่วงต้น
นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา กล่าวว่า จังหวัดพระนครศรีอยุธยา เล็งเห็นความสําคัญของการฟื้นฟูและเสริมสร้างคุณภาพชีวิตประชาชนผู้ประสบอุทกภัย โดยพื้นที่อําเภอภาชี เป็นพื้นที่ที่ได้ดําเนินการขับเคลื่อนการดูแลคุณภาพชีวิตของพี่น้องประชาชนร่วมกับภาคีเครือข่ายในพื้นที่ โดยเฉพาะอย่างยิ่ง ภาคีเครือข่ายผู้นําศาสนา มีพระครูปลัดสุวัฒนเถรคุณ (ธรรมทส ขนฺติพโล ป.ธ.4) หรือ “พระอาจารย์แก้ว” รองเจ้าคณะอําเภอภาชี เจ้าอาวาสวัดตะโก เป็นผู้นําในการบูรณาการ และอุปถัมภ์ศิษยานุศิษย์ร่วมกับคณะสงฆ์จังหวัดพระนครศรีอยุธยามาอย่างต่อเนื่อง โดยได้เริ่มดําเนินโครงการฟื้นฟูและเสริมสร้างคุณภาพชีวิตประชาชนหลังประสบภัยน้ําท่วม ด้านการสร้างความมั่นคงทางอาหาร ระยะที่ 1 ตั้งแต่เดือนพฤษภาคม 2563 จนกระทั่งถึงปัจจุบัน ตามแนวทางปลูกผักสวนครัวรอบ 2 อย่างเข้มข้นต่อเนื่อง โดยน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่ปฏิบัติการปลูกผักสวนครัว เพื่อสร้างความมั่นคงทางอาหาร และขยายผล “สร้างวัฒนธรรมปลูกพืชผักประจําครัวเรือน” เป็นการลดรายจ่าย สร้างรายได้ระยะสั้น ทั้งในระดับครัวเรือน และระดับกลุ่ม เพื่อให้ชุมชนท้องถิ่นสามารถจัดการตนเองในการสร้างความมั่นคงทางอาหารอย่างยั่งยืน ด้วยการใช้พลังชุมชนในการพัฒนาชุมชน พร้อมรณรงค์ส่งเสริมให้ทุกครัวเรือน ทุกหมู่บ้าน ได้ปลูกผักสวนครัว ไม่น้อยกว่า 10 ชนิด และจัดทําถังขยะเปียกลดโลกร้อนในครัวเรือน เป็นต้นแบบในการนําไปปรับใช้ในการพัฒนาชุมชนและหมู่บ้าน ภายใต้แนวคิด “จะพัฒนาใครเขา ต้องพัฒนาเราก่อน”
ด้าน นางสาวอภิสรา เกษอินทร์ นายอําเภอภาชี กล่าวว่า อําเภอภาชี มีความโชคดีที่ได้รับเมตตาจากพระอาจารย์แก้ว และพี่น้องภาคีเครือข่ายในพื้นที่ทั้ง 7 ภาคีเครือข่าย ในการส่งเสริมพัฒนาคุณภาพชีวิตพี่น้องประชาชน ทั้งนี้ ภายหลังจากการเข้ารับการฝึกอบรมโครงการอําเภอบําบัดทุกข์ บํารุงสุขแบบบูรณาการอย่างยั่งยืน ร่วมกับภาคีเครือข่าย ตลอดระยะเวลา 5 วัน 4 คืน ทําให้เกิดการเสริมสร้างพลังแห่งความรัก ความสามัคคี ของ “ชาวภาชี” ที่มีความมุ่งมั่นตั้งใจ และความปรารถนาที่อยากสร้างความสุขให้กับพี่น้องประชาชนในพื้นที่ เพื่อทําให้ชาวภาชีมีแต่ความสุข และแม้ยามทุกข์ยาก ทุกคนก็จะมาช่วยกันทําให้ประชาชนในพื้นที่ได้พบแต่ความสุขที่ยั่งยืน โดยมีผู้นําศาสนา เป็นศูนย์รวมใจ ศูนย์ร่วมความรู้รักสามัคคี นําพาอําเภอภาชี ให้เป็นอําเภอแห่งความสุขที่ยั่งยืน